# Værktøj: Samtalekort – viden om og holdninger til sygefravær

**Husk at nedbringe:**

* Udskrevne kort. Kortene er på forhånd klippet ud.
* Klokke/signal til at skifte samtalepartner

**Formål**

Værktøjet giver mulighed for at drøfte viden om og holdninger til sygefravær og nærvær. Kortene er gode, fordi det kan være svært at tale om, hvad der skaber fravær/nærvær på en arbejdsplads.

På kortene er en række spørgsmål, I kan bruge til at tale om, hvad sygefravær er for jer, og hvordan I forholder jer til sygefraværet på arbejdspladsen.

**Sådan gør I**

1. Alle deltagere på mødet får et kort.
2. I rejser jer op og finder sammen med en kollega/deltager i mødet.
3. Spørgsmålene på kortene bruges til at interviewe hinanden to og to, hvor I på skift interviewer hinanden i to min. Derefter bytter I kort og finder en ny kollega/deltager i mødet at interviewe.
4. I gentager i alt tre/fire gange, alt efter, hvad der passer jer.

**Opfølgning**

Efter runden samles hele gruppen og fortæller på skift centrale pointer;

* Hvad var I mest optaget af ved det, I talte om?
* Er der evt. noget af det, som vi talte om, der kan inspirere os i forhold til en fælles holdning til sygefravær?

**Eventuelle aftaler:**

* Er der noget vi skal gå videre med – og hvordan?

|  |  |
| --- | --- |
| Hvad tror du, der skal til på vores arbejdsplads for at få fraværet endnu længere ned? | Hvis man er halvskidt, hvad kan så gøre, at man alligevel tager på job? |
| Hvad er det vigtigste, vi har gjort på vores arbejdsplads for at nedbringe sygefraværet? | Har vi forskellige holdninger til hvornår man er syg? |
| Hvordan synes du, vi skal tale om fraværet på vores arbejdsplads? | Hvilken betydning har sygefraværet for borgerne? |
| Hvordan påvirker sygefraværet selve arbejdet og trivslen på vores arbejdsplads? | Er det altid ok, at man tager både barnet 1. og 2. sygedag? |
| Er det en fordel, at langtidssygemeldte kommer tilbage på nedsat tid i starten? | Hvornår er det i orden at melde sig syg? |
| Har arbejdsmiljøet og trivsel betydning for sygefraværet – og hvordan? | Kan man gå på arbejde, hvis man har brækket en tå?Alternativt en arm? |